Изх.№25-00-69/07.05.2024 г.

ОбС № 111/07.05.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Поправка на очевидна фастическа грешка в Решение № 88/26.04.2024 г. на Общински съвет – Рудозем, прието по Протокол № 11.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Със свое Решение № 88/26.04.2024 г. Общински съвет – Рудозем е актуализирал Годишната програма за управление и разпореждане с имоти – общинска собственост в община Рудозем за 2024 г.

 При преглед на наличните документи по административната преписка, образувана във връзка с приетото решение е установено, че е допусната очевидна фактическа грешка, при изписването на правните основания, които са задължителен реквизит от неговото съдържание.

 Очевидната фактическа грешка (ОФГ) представлява техническа грешка, грешка при изписването или при пресмятането, пропуск, който може да бъде установен от всички останали доказателства и същата е налице тогава, когато между формираната действителна воля на административния орган и нейното външно отразяване в административния акт има несъответствие, което следва да бъде отстранено.

 В настоящия случай, се касае за грешка, свързана с изписване на правните основания на решението на общински съвет. Тази грешка не засяга същността на властническото волеизявление, но води до неяснота при изпълнение на акта, поради което се налага извършването на поправката му по предвидения за това ред. С поправката на ОФГ се разкрива вече формираната воля на административния орган и не представлява изменение на приетото решение на общинския съвет.

 Съгласно чл. 62, ал. 2 от АПК, очевидни фактически грешки, допуснати в административния акт, се поправят от органа, който го е издал, и след изтичане на срока за обжалване.

 Предвид гореизложеното и на основание чл. 62, ал. 2 от АПК, във връзка с Решение № 88/26.04.2024 г. на Общински съвет – Рудозем, предлагам на съвета да приеме следното

**ПРОЕКТОРЕШЕНИЕ:**

1. Допуска поправка на очевидна фактическа грешка в Решение № 88/26.04.2024 г. на Общински съвет – Рудозем, прието по Протокол № 11, като текстът **„на основание чл. 21, ал. 1, т. 5 от ЗМСМА, във връзка с Постановление № 74/01.04.2024 г. на Министерски съвет за одобрение на допълнителни трансфери към общините по бюджетите за 2024 г.”** се заменя със следния текст: **„на основание чл. 8, ал. 9 от ЗОС”**.

2. В останалата си част Решение № 88/26.04.2024 г. на Общински съвет – Рудозем, прието по Протокол № 11 остава непроменено.

3. Възлага на Kмета на община Рудозем да извърши необходимите действия за изпълнение на настоящото решение.

СБ/

